Αικατερίνη της Υόρκης

Η **Αικατερίνη της Υόρκης** (*Παλάτι του Έλθαμ*, 14 Αυγούστου 1479 - 15 Νοεμβρίου 1527) ήταν ένατο παιδί και έκτη κόρη του Εδουάρδου Δ΄ της Αγγλίας και της Ελισάβετ Γούντβιλ. Η Αικατερίνη ήταν αδελφή του Εδουάρδου Ε΄ της Αγγλίας, νύφη του Ερρίκου Ζ΄ της Αγγλίας και θεία του Ερρίκου Η΄ της Αγγλίας.

## Πρώτα χρόνια

Τα πρώτα χρόνια της ζωής της ένας υποψήφιος γαμπρός για την Αικατερίνη ήταν ο Ιωάννης, πρίγκιπας των Αστουριών, γιος των Καθολικών βασιλέων Φερδινάνδου Β΄ της Αραγωνίας και Ισαβέλλας Α΄ της Καστίλης. Με άλλη μια γαμήλια συνθήκη (1487) η Αικατερίνη θα παντρευόταν τον Ιάκωβο Στιούαρτ, δούκα του Ρος δεύτερο γιο του Ιακώβου Γ΄ της Σκωτίας αλλά η συμφωνία ακυρώθηκε με τον θάνατο του Ιακώβου Γ΄ (1488).

## Γάμος

Η Αικατερίνη της Υόρκης παντρεύτηκε τον Οκτώβριο του 1495 τον Γουλιέλμο Κουρτεναί με τον οποίο απέκτησε :

*Ερρίκος Κουρτεναί, 1ος Μαρκήσιος του Έξετερ (1496 - 1539)
*Εδουάρδος Κουρτεναί (1497 - 1502)
*Μαργαρίτα Κουρτεναί (1499 - 1526), παντρεύτηκε τον Ερρίκο Σόμερσετ, 2ο κόμη του Γούστερ

Ο Γουίλιαμ και η Αικατερίνη πήγαν στην κατοικία στο Γουόρικ Λέιν (1500), από τότε οι εμφανίσεις τους στην αυλή είναι συχνότερες. Η Αικατερίνη ήταν η πρώτη μοιρολογίστρα στην κηδεία της μεγαλύτερης αδελφής της Ελισάβετ της Υόρκης (1503).

## Τελευταία χρόνια

Ο σύζυγος της Γουλιέλμος Κουρτεναί κατηγορήθηκε για προδοσία ύστερα από συνομιλίες του με τον Εδμόνδο ντε Πολ, η Αικατερίνη παρέμεινε στην αυλή ενώ ο Γουλιέλμος συγχωρέθηκε από τον Ερρίκο Ζ΄ (1509) και επανήλθε στα αξιώματα του (1511). Μετά τον θάνατο του Γουλιέλμου Κουρτεναί η Αικατερίνη ανέλαβε την κομητεία, ο τίτλος πέρασε στον μεγαλύτερο γιο της Ερρίκο. Η Αικατερίνη πήρε όρκο αγαμίας στις 13 Ιουλίου 1511 παρουσία του Ριχάρδου ΦίτζΤζειμς επισκόπου του Λονδίνου. Τα υπόλοιπα χρόνια της ζωής της ζούσε υπό την εύνοια του ανιψιού της Ερρίκου Η΄, έγινε νονά στην κόρη του Μαρία Α΄ της Αγγλίας.
Η Αικατερίνη πέθανε το 1527 αφού έζησε περισσότερο από μια δεκαετία από όλα τα αδέλφια της. Η ταφή της έγινε στο *κάστρο του Τίβερτον* στην διπλανή πόρτα της εκκλησίας του Αγίου Πέτρου μετά από περίτεχνη κηδεία.

## Το οικόσημο

Το οικόσημο της Αικατερίνης της Υόρκης παρουσιάζει σε ένα Εραλδικό σύνολο τον θυρεό τού συζύγου της στο πρώτο μισό και τον πατρικό της θυρεό στο δεύτερο μισό.
Ο θυρεός του Πέτρου Κουρτεναί είναι μοιρασμένος σε τέσσερα τεταρτημόρια: στο πρώτο και στο τέταρτο παρατηρούνται τρεις μικροί κόκκινοι κύκλοι τοποθετημένοι σε τριγωνική μορφή, στο δεύτερο και στο τρίτο ένα όρθιο λιοντάρι, όλα σε κίτρινο φόντο. Ο πατρικός της θυρεός χωρίζεται επίσης σε τέσσερα τεταρτημόρια: στο πρώτο υπάρχει ο θυρεός του Αγγλικού και του Γαλλικού βασιλείου, στο δεύτερο και το τρίτο ο κόκκινος σταυρός των Μπουργκ σε κίτρινο φόντο και στο τέταρτο ο θυρεός του Οίκου των Μόρτιμερ. Τα σύμβολα της Αικατερίνης της Υόρκης βρίσκονται σε γλυπτή μορφή στην νότια πύλη της εκκλησίας του Αγίου Πέτρου στο Τίβερτον, Ντέβον.

## Πρόγονοι


## Παραπομπές


## Πηγές
*Levin, Carole; Bertolet, Anna Riehl; Carney, Jo Eldridge (3 November 2016).
*Panton, James (24 February 2011). Historical Dictionary of the British Monarchy
*Stevenson, Katie (30 May 2014). Power and Propaganda: Scotland 1306–1488
*Weir, Alison (3 December 2013). Elizabeth of York: A Tudor Queen and Her World

## Εξωτερικοί σύνδεσμοι
*[Πλανταγενέτες](http://www.tudorplace.com.ar/PLANTAGENET3.htm#Catherine%20PLANTAGENET%20(C.%20Devon)) 
*Οίκος της Υόρκης

Κατηγορία:Οίκος της Υόρκης
Κατηγορία:Αγγλίδες κόμισσες
Κατηγορία:Πριγκίπισσες της Αγγλίας